บอร์ด BOI อัดงบฯ 3.6 หมื่นลบ.หนุน IRPC ผลิตพาราไซลีนรองรับขยายตลาดส่งออก
บอร์ด BOI อัดงบฯ 3.6 หมื่นลบ.หนุน IRPC ผลิตพาราไซลีนรองรับขยายตลาดส่งออก
11 ม.ค. 2562

นางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน (บีโอไอ) เปิดเผยภายหลังการประชุมคณะกรรมการบีโอไอ ที่มีพล.อ.ประยุทธ์ จันทร์โอชา นายกรัฐมนตรีเป็นประธานว่า ที่ประชุมได้อนุมัติการส่งเสริมการลงทุนแก่ บริษัท ไออาร์พีซี จำกัด (มหาชน) หรือ IRPC ในการขยายกิจการผลิตพาราไซลีน วงเงิน 35,960 ล้านบาท ตั้งกิจการอยู่ที่เขตอุตสาหกรรมของบริษัท จ.ระยอง โดยโครงการนี้จะใช้เทคโนโลยีการผลิตใหม่ล่าสุด ซึ่งเป็นการผลิตเพื่อรองรับตลาดในประเทศและส่งออกที่กำลังขยายตัว
สำหรับพาราไซลีน เป็นสารตั้งต้นหลักสำหรับการผลิตโพลีเอสเตอร์ ซึ่งเป็นวัตถุดิบในการผลิตผลิตภัณฑ์ต่อเนื่อง เช่น เส้นใยโพลีเอสเตอร์ เม็ดพลาสติกที่ใช้ในการผลิตขวดน้ำดื่ม เป็นต้น และสารเบนซีน (BENZENE) ซึ่งเป็นวัตถุดิบในการผลิตปิโตรเคมีขั้นปลายชนิดพิเศษอื่นๆ